
Absolesia

Kulcsszavak: kártyajáték; emlékezet; társasjáték; történetmesélés
Az ABSOLESIA kártyajáték témája az önéletrajzi emlékezet, és célja, hogy felelevenítse a játékosok elfeledettnek gondolt emlékeit egy társas élmény formájában.
A játék illusztrált kártyái tizenkét témát ölelnek fel, amikhez a legtöbb ember tud kapcsolódni saját emlékkel. A kártyapakli tartalmaz továbbá életkori kategória kártyákat, mellyel szabályozni lehet, hogy a játékos melyik életszakaszából idézzen elő emléket, valamint kérdés kártyákat, amelyek az emlék elmesélését egészítik ki a körülményekre vonatkozó kérdések megválaszolásán keresztül. Ebben a játékban nincsen nyertes, a hangsúly az „agytornán”, az elhangzott történetek jelentőségén van.
A környezetbarát tervezés, a papíralapúság és a minimális nyomtatási felület fontos szempont volt, különösen tömeggyártás esetén. Nemcsak hétköznapi, otthoni környezetben, hanem oktatási céllal iskolában, a szellemi szint fenntartásához idősotthonban is alkalmazható lehet a játék. Az önéletrajzi emlékezethez kapcsolódó tudományos munkában szintúgy felhasználásra kerülhet, így a kártyajátékkal emlékezetkutatási, asszociációs kísérletekre szerettem volna egy vizuálisabb, izgalmasabb alternatívát nyújtani.
Eredmények, kiállítások:
2021.
Allee Művészeti Pályázat 3. helyezés

2022.
Model Young Package TOP 26 design
20. Arany Rajzszög Kiállítás

2023.
5. Ilustrofest Nemzetközi Illusztrációs Fesztivál és Kiállítás, Belgrád
3. Budapesti Illusztrációs Fesztivál Csokonai-Borbély évfordulós kiállítás
3. Budapesti Illusztrációs Fesztivál Petőfi-Madách évfordulós kiállítás

2024.
Tipozóna /5/ Tipográfiai Biennálé
6. Ilustrofest Nemzetközi Illusztrációs Fesztivál és Kiállítás, Belgrád
22. Arany Rajzszög Kiállítás 



